Diari Oficial de la Generalitat Valenciana


Sumari del DOGV 10192, del 17-02-2025 (2025/1047)

RESOLUCIÓ de 29 de gener de 2025, del Vicerectorat d’Ordenació Acadèmica i Professorat, per la qual es convoca un concurs d’accés a places dels cossos docents universitaris.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   10106

Data del DOGV
:   17-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/1047

CVE
:   BIRO-D-1586-8752

Data del document
:   29-01-2025

Organisme emissor
:   Universitat Jaume I de Castelló

Tipus de document
:   Resolució

Vista la Resolució de 21 de maig de 2024, del Rectorat de la Universitat Jaume I de Castelló, per la qual es fa pública l’oferta d’ocupació pública del personal docent i investigador de la Universitat Jaume I per a l’any 2024, publicada en el *Diari Oficial de la Generalitat Valenciana*  el 24 de maig del 2024.

Vist el que disposa l’article 71 de la Llei orgànica 2/2023, de 22 de març, del sistema universitari (LOSU); el Reial decret 678/2023, de 18 de juliol, pel qual es regula l’acreditació estatal per a l’accés als cossos docents universitaris; el Decret 95/2021, de 9 de juliol, del Consell, d’aprovació dels Estatuts de la Universitat Jaume I de Castelló (EUJI), i el Reglament de Selecció del Personal Docent i Investigador de la Universitat Jaume I (RSPDIUJI).

D’acord amb les competències que li atribueix la LOSU, i les previstes a l’article 71 dels Estatuts de la Universitat Jaume I,

RESOLC

*Primer*

Convocar concurs públic per a l’accés a les places de professor o professora titular d’universitat, que es relacionen a l’annex II d’aquesta resolució, dotades en l’estat de despeses del pressupost de la Universitat Jaume I.

*Segon*

Aprovar les bases que regulen aquesta convocatòria i que figuren en l’annex I.

*Tercer*

Publicar les bases de la convocatòria en el Tauler d’Anuncis Oficial de la Universitat Jaume I (TAO-UJI), en el *Diari Oficial de la Generalitat Valenciana*  (DOGV) i en el *Boletín Oficial del Estado*  (BOE).

La publicació del BOE s’ha de prendre com a referència a efectes del còmput de terminis per a la presentació de sol·licituds de participació. La resta d’actes administratius derivats d’aquesta convocatòria es publicaran únicament en el TAO-UJI.

*Quart*

Informar que contra aquesta resolució, que posa fi a la via administrativa, i de conformitat amb el que disposen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, es pot interposar amb caràcter potestatiu recurs de reposició davant el mateix òrgan que va dictar l’acte contra el qual es recorre en el termini d’un mes a partir de l’endemà de la publicació, o bé directament interposar recurs contenciós administratiu davant el jutjat contenciós administratiu de Castelló de la Plana, dins del termini de dos mesos a partir des que s’haja d’entendre esgotada la via administrativa. Tot això sense perjudici de qualsevol altre recurs o acció que es considere procedent.

Castelló de la Plana, 29 de gener de 2025

(p. d. de la rectora DOGV 9349, 27.05.2022)

Joaquín Beltrán Arandes

Vicerector d'Ordenació Acadèmica i Professorat

ANNEX I

*Bases de la convocatòria*

*Primera. Normes generals*

Aquest concurs es regula pel que disposa la LOSU; el Reial decret 678/2023, de 18 de juliol, pel qual es regula l’acreditació estatal per a l’accés als cossos docents universitaris i el règim dels concursos d’accés a places d’aquests cossos; el Reial decret legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic i altra legislació que hi siga aplicable; la Llei 39/2015, d’1 d’octubre, del procediment administratiu comú de les administracions públiques (LPAC); el Decret 95/2021, de 9 de juliol, del Consell, d’aprovació dels Estatuts de la Universitat Jaume I de Castelló (EUJI); el Reglament de selecció del personal docent i investigador de la Universitat Jaume I (RSPDIUJI), i el que es disposa en aquestes bases i altres normes de caràcter general que resulten d’aplicació.

*Segona. Requisits*

2.1. Requisits de caràcter general

Les persones sol·licitants han de reunir els requisits generals següents:

a) Tenir la nacionalitat espanyola o ser nacional d’un estat membre de la Unió Europea o nacional d’aquells estats en els quals, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors i treballadores.

També poden participar en aquest concurs el o la cònjuge dels espanyols o espanyoles i de les persones nacionals d’altres estats membres de la Unió Europea, sempre que no estiguen separats de dret. Així mateix, amb les mateixes condicions, hi poden participar els i les descendents menors de vint-i-un anys o majors d’edat que siguen dependents. Així mateix, hi poden participar les persones aspirants de nacionalitat estrangera no comunitària quan, a l’estat de la seua nacionalitat, als espanyols i espanyoles se’ls reconega aptitud legal per ocupar en la docència universitària posicions anàlogues a les del funcionariat dels cossos docents universitaris espanyols, als efectes dels quals el Consell d’Universitats obtindrà informe dels ministeris d’Afers Exteriors i d’Administracions Públiques.

b) Tenir complerts els setze anys i no haver assolit l’edat de jubilació.

c) Tenir la capacitat funcional per a l’acompliment de les tasques.

d) No haver estat separat o separada, mitjançant expedient disciplinari, del servei de qualsevol de les administracions públiques, ni trobar-se inhabilitat o inhabilitada per a l’acompliment de les funcions públiques per sentència judicial ferma. En el cas de les persones aspirants que no posseeixen la nacionalitat espanyola, el compliment d’aquest requisit comportarà no estar sotmès a sanció disciplinària o condemna penal que impedisca en el seu estat l’accés a la funció pública.

2.2. Requisits específics

Poden presentar-se als concursos d’accés les persones que han estat acreditades per al cos docent de professorat titular d’universitat, d’acord amb el que s’estableix en l’article 69 de la LOSU i en el Reial decret 678/2023, de 18 de juliol.

A més, han de complir els requisits específics de llengua que apareixen, si escau, en l’annex II.

2.3. Els requisits establerts en aquesta base s’han de complir en el moment d’acabar el termini de presentació de sol·licituds i mantenir-se fins al moment de la presa de possessió com a funcionari o funcionària de carrera.

2.4. En cap cas no s’admetrà la participació en el concurs d’accés quan s’ostente la titularitat d’una plaça d’igual categoria de la convocada.

*Tercera. Presentació de sol·licituds*

3.1. El termini per presentar la sol·licitud de participació en aquest procés selectiu és de vint dies comptadors des de l’endemà de la publicació d’aquesta convocatòria al BOE.

Tots els terminis assenyalats en aquesta convocatòria s’entenen que són hàbils, excloent del còmput els dissabtes, diumenges i els declarats festius.

Les sol·licituds s’han de presentar per via electrònica. El tractament de la informació per mitjans electrònics ha de tenir en compte el que s’estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que siguen aplicables.

Per presentar la sol·licitud per via electrònica, cal tenir un certificat digital de signatura electrònica, el DNI electrònic o el sistema d’identificació Hx@wl.

Quan s’utilitze l’opció «Registrar compte amb nom d’usuari» s’ha d’adjuntar una còpia del DNI. La sol·licitud s’ha de formalitzar en línia a través del Registre electrònic de la Universitat Jaume I, mitjançant l’enllaç corresponent del tauler d’anuncis oficial (TAO-UJI): <https://www.uji.es/seu/info-adm/tao/>.

S’ha d’utilitzar obligatòriament el model de sol·licitud que apareix en l’annex III de la convocatòria i juntament amb aquesta, s’ha de lliurar la següent documentació en format PDF, obligatòriament, per mitjans electrònics:

a) Còpia del document nacional d’identitat vigent. Les persones que no tinguen la nacionalitat espanyola han de presentar un document acreditatiu de la nacionalitat, targeta d’identitat o passaport.

b) Certificacions en les quals s’acredite el compliment dels requisits específics que assenyala la base segona per participar en el concurs d’accés.

c) Justificació del pagament de les taxes o certificat acreditatiu de la seua bonificació o exempció.

d) El currículum acadèmic, docent, investigador i de gestió, específic per a la categoria de la plaça en format CVN.

e) Una justificació abreujada i significativa de les competències i els mèrits d’investigació, docència, lideratge i dels relacionats amb l’activitat professional.

f) La documentació acreditativa dels mèrits al·legats en el currículum.

Les sol·licituds i la documentació s’han de presentar obligatòriament per mitjans electrònics. El compliment dels requisits es refereix sempre a la data de finalització del termini per a sol·licitar participar en el concurs.

Les persones que opten a més d’una plaça han de presentar una sol·licitud independent per a cadascuna d’aquestes, acompanyada de la documentació complementària.

3.2. Drets d’examen i forma de pagament.

L’import de la taxa per drets d’examen és de 30 euros.

3.2.1. Bonificacions

Els membres de família nombrosa de categoria general o de família monoparental de categoria general gaudeixen d’una bonificació del 50 % de la quota íntegra, és a dir, l’import de la taxa ha de ser de 15 euros.

3.2.2. Exempcions

Gaudeixen d’exempció del pagament de la taxa:

a) Les persones que formen part d’una família nombrosa de categoria especial o d’una família monoparental de categoria especial.

b) Les víctimes d’actes de violència sobre la dona que acrediten aquesta condició mitjançant qualsevol dels mitjans de prova previstos en l’article 9 de la Llei 7/2012, de 23 de novembre, de la Generalitat, integral contra la violència sobre la dona en l’àmbit de la Comunitat Valenciana.

c) Les persones amb un grau de discapacitat igual o superior al 33 %.

d) Les persones que es troben en situació d’exclusió social, si aquesta és acreditada per l’òrgan competent en matèria de benestar social de l’ajuntament de residència.

3.2.3. Forma de pagament

El pagament de la taxa s’ha de fer mitjançant targeta de crèdit o dèbit a través de l’enllaç previst en la corresponent convocatòria publicada en el TAO-UJI. Si es té dret a una bonificació, s’hi ha de triar l’opció corresponent.

3.2.4. A la sol·licitud, s’ha d’adjuntar el certificat acreditatiu de la bonificació o exempció del pagament de la taxa.

L’abonament dels drets d’examen o, si escau, la justificació de la concurrència d’alguna de les causes d’exempció total o parcial d’aquest, s’ha de fer dins el termini de presentació de sol·licituds. En cap cas, el pagament de la taxa dels drets d’examen o la justificació de la concurrència d’alguna de les causes d’exempció total o parcial d’aquest no suposa la substitució del tràmit de presentació, en temps i forma, de la sol·licitud de participació en el procés selectiu.

3.3. És procedent la devolució de les taxes per drets d’examen únicament en els supòsits i a través dels procediments contemplats en l’article 1.2-6 de la Llei 20/2017, de 28 de desembre, de la Generalitat, de taxes.

*Quarta. Admissió de les persones aspirants*

4.1. Quan acabe el període de presentació de sol·licituds, si totes les sol·licituds presentades s’ajusten en tots els extrems a la convocatòria, el Vicerectorat d’Ordenació Acadèmica i Professorat de la Universitat Jaume I publicarà, en el termini màxim de vint dies, una resolució en la qual s’eleve a definitiva la llista de persones aspirants admeses.

En cas contrari, i en el mateix termini, el Vicerectorat d’Ordenació Acadèmica i Professorat publicarà, una resolució en què es declare aprovada la llista provisional de persones admeses i excloses. Contra aquesta llista provisional es podran presentar al·legacions en el termini de 10 dies, des de l’endemà al de la publicació de la resolució esmentada.

Després que acabe el termini d’al·legacions, el Vicerectorat d’Ordenació Acadèmica i Professorat, en el termini màxim de 15 dies, ha de publicar, en el TAO, una resolució en què s’aprove la llista definitiva de persones admeses i excloses, amb indicació de les causes d’exclusió.

Contra aquest acord es pot interposar un recurs de reposició davant el rector o rectora en el termini d’un mes

4.2. Aquestes resolucions es publicaran en el Tauler d’Anuncis de la Universitat ([TAO-UJI](https://www.uji.es/seu/info-adm/tao/?pCategoria=3&pAccion=Cerca)) dins de la convocatòria de què es tracte.

*Cinquena. Constitució de les comissions i desenvolupament del concurs*

5.1. La constitució de la comissió s’ha de dur a terme d’acord amb el Reial decret 678/2023, de 18 de juliol, pel qual es regula l’acreditació estatal per a l’accés als cossos docents universitaris i el règim dels concursos d’accés a places d’aquests cossos, i el Reglament de selecció del personal docent i investigador de la Universitat Jaume I (RSPDIUJI).

5.2. El desenvolupament del concurs i la proposta de provisió s’han d’efectuar d’acord amb els articles 9 al 15 del Reglament de selecció de personal docent i investigador de la Universitat Jaume I (RSPDIUJI) i el Reial decret 678/2023, de 18 de juliol.

5.3. La comissió de selecció s’ha de constituir i fer públics els criteris de valoració del procés selectiu abans que els seus membres tinguen accés a la documentació presentada per les persones candidates. Aquesta informació s’ha de publicar en el TAO-UJI.

5.4. Els criteris generals d’avaluació d’aplicació per a les comissions sóon els previstos en l’annex IV.

5.5. La comissió s’ha de constituir en el termini màxim de sis mesos comptadors des de l’endemà de la publicació de la relació definitiva de persones candidates admeses al concurs. El president o presidenta de la comissió, una vegada fetes les consultes oportunes amb la resta de membres, ha de notificar amb una antelació mínima de 10 dies, la convocatòria de l’acte de constitució, i ha d’indicar-ne el lloc o el correu electrònic, la data i l’hora.

5.6. El president o la presidenta de la comissió ha de convocar les persones candidates admeses, amb una antelació mínima de 10 dies, per a la realització de l’acte de presentació, amb indicació de la data, l’hora i el lloc. En tot cas, l’acte de presentació de candidatures ha de tenir lloc en el termini màxim de 3 dies des de la data de l’acte de constitució de la comissió. La convocatòria de l’acte de presentació s’ha de publicar en el Tauler d’Anuncis Oficial de la Universitat Jaume I. L’acte de presentació és públic.

5.7. En l’acte de presentació, la comissió ha de sortejar l’ordre d’intervenció dels concursants, si escau, i tot seguit els ha de comunicar el dia, l’hora i el lloc de realització de la primera fase del procés selectiu, el qual pot celebrar-se immediatament després de l’acte de presentació i, com a màxim, 10 dies després d’aquest acte. En els concursos de professorat titular d’universitat i de catedràtic o catedràtica d’universitat, els concursants han de lliurar el projecte docent i el projecte investigador, pels mitjans electrònics que habilite l’UJI, com a mínim, 5 dies abans de l’acte de presentació.

La presentació s’ha de fer per registre electrònic de l’UJI, i s’ha de fer constar la plaça a què s’opta i el codi que apareix a la convocatòria.

*Sisena. Proposta de provisió de la plaça i nomenaments*

6.1. La proposta motivada de provisió, formalitzada en el model d’acta que ha de remetre el Vicerectorat d’Ordenació Acadèmica i Professorat, ha d’indicar els possibles mitjans d’impugnació que poden usar les persones interessades, i s’ha de publicar en el TAO-UJI.

6.2. La proposta de provisió s’ha de publicar en el termini màxim de 5 dies des de l’endemà al de la finalització de la celebració de les proves i estar exposada, almenys, fins a l’acabament del termini per a interposar-hi un recurs.

6.3. El president o la presidenta de la comissió, una vegada efectuada i publicada la proposta, l’ha de trametre al Servei de Recursos Humans, juntament amb un exemplar de totes les actes i informes. Així mateix, el president o la presidenta ha de trametre una certificació del secretari o la secretària de la comissió relativa a la data de publicació.

Quan acabe el termini d’exposició, el secretari o la secretària del departament ha de trametre al Servei de Recursos Humans la certificació del període sencer d’exposició pública.

6.4. El concurs pot concloure amb la proposta de la comissió de no provisió de places, d’acord amb el que disposa aquest Reglament, la convocatòria o la resta de normativa d’aplicació.

*Setena. Presentació de documents*

La candidata o candidat proposat ha de presentar en el termini màxim de vint dies des de l’endemà al de la publicació de la proposta de provisió, pel Registre General de la Universitat o per qualsevol dels altres procediments assenyalats en l’article 16 de la Llei 39/2015, d’1 d’octubre, del procediment administratiu comú de les administracions públiques:

a) Còpia del document nacional d’identitat (DNI) o, si no es té la nacionalitat espanyola, del document oficial equivalent que acredite la seua nacionalitat en vigor.

b) Certificat de posseir la capacitat funcional per a l’acompliment de les tasques, expedit per la Unitat de Prevenció i Gestió Mediambiental de l’UJI.

c) Una declaració jurada de no haver estat separat o separada per resolució ferma d’expedient disciplinari, del servei de cap administració pública (de l’estat, autonòmica, local o institucional), ni estar inhabilitat o inhabilitada per sentència ferma per a l’exercici de les funcions públiques.

d) Les persones nacionals de la resta d’estats membres de la Unió Europea o d’algun estat en què, en virtut dels tractats internacionals signats per la Unió Europea i ratificats per Espanya, s’aplique la lliure circulació de treballadors i treballadores, han d’acreditar mitjançant declaració jurada o promesa que no es troben sotmeses a sanció disciplinària o condemna penal que impedisca, al seu estat, l’accés a la funció pública, de conformitat amb el que estableix l’article 7.2 del Reial decret 543/2001, de 18 de maig.

e) La documentació acreditativa de reunir els requisits que estableix l’article 69 de la LOSU.

*Vuitena. Nomenament*

8.1. El rector o rectora ha de nomenar la persona proposada després que aquesta, en un termini màxim de 20 dies des de l’endemà al de la publicació de la proposta de provisió, acredite complir els requisits generals per a l’accés a la funció pública, d’acord amb la legislació aplicable. En cas que la persona proposada no hi presente dins el termini i la manera escaient la documentació requerida, el rector o rectora ha de declarar desert el concurs.

8.2. Els nomenaments han de ser publicats en el *Boletín Oficial del Estado*  i en el *Diari Oficial de la Generalitat Valenciana*, i comunicats als registres corresponents i a la Secretaria General del Consell d’Universitats. En el termini màxim de 20 dies, comptadors des de l’endemà de la publicació del nomenament en el *Boletín Oficial del Estado*, la persona nomenada ha de prendre possessió de la plaça.

8.3. La plaça obtinguda després del concurs d’accés s’ha d’exercir durant dos anys, almenys, abans de poder participar en un nou concurs per obtenir una plaça en una altra universitat.

*Novena. Reclamacions*

El procediment de reclamació es regula pel que s’estableix en l’article 15 del RSPDIUJI.

*Desena. Protecció de dades personals*

10.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s’informa que el responsable del tractament de les dades tractades que són objecte d’aquesta convocatòria és la Universitat Jaume I de Castelló.

10.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d’aquesta convocatòria.

10.3. No estan previstes cessions o transferències internacionals de les dades personals tractades.

10.4. La Universitat Jaume I informa sobre la possibilitat d’exercir els drets d’accés, de rectificació, de cancel·lació i, si escau, d’oposició, que preveu l’article 5 de l’esmentada Llei 3/2018. Aquests drets s’han d’exercir, per escrit, davant la Secretaria General de la Universitat: <https://ujiapps.uji.es/reg/rest/publicacion/solicitud_generica>.

10.5. En cas de reclamació, l’autoritat competent és l’Agència Espanyola de Protecció de Dades.

10.6. Les dades es conservaran en virtut de la legislació aplicable a aquest tractament.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| A. Dades personals / Datos personales | | | | | | | | | | | | | |  |
| Nom i cognoms / Nombre y apellidos | | DNI/NIE/DNI/NIE | | | | | Data i lloc de naixement /  Fecha y lugar de nacimiento | | | | | | |  |
| Adreça / Dirección | | | | | | CP/CP | | | Localitat /  Localidad | | | Província /  Provincia | |  |
| Correu electrònic / Correo electrónico | | | Telèfon / Teléfono | | | | | | | | | | |  |
| B. Dades de la plaça convocada / Datos de la plaza convocada | | | | | | | | | | | | | | |
| Núm. de la plaça /  N.º de la plaza | Categoria / Categoría | | | | | | | Dedicació /  Dedicación | | | Data conv. /  Fecha conv. | | | |
| Àrea de coneixement / Área de conocimiento | | | | Departament /  Departamento | | | | | | | | | Centre /  Centro | |
| C. Relació amb l’administració / Relación con la administración    – Només s’ha d’omplir si sou funcionariat de carrera / Rellenar en el caso de ser funcionariado de carrera | | | | | | | | | | | | | | |
| Organisme / Organismo | | | | | | | | | | NRP / NRP | | | | |
| Situació / Situación                   Actiu / Activo            Excedent / Excedente                Especial  Altres (indiqueu-la) /Otros (indicar) | | | | | | | | | | | | | | |
| D. Documentació que s’hi adjunta / Documentación que se adjunta | | | | | | | | | | | | | | |
| Justificant del pagament de les taxes (30 €) / Justificante del pago de las tasas (30 €)  ...........................................................................................................................................................................  ...........................................................................................................................................................................  ........................................................................................................................................................................... | | | | | | | | | | | | | | |
| E. Sol·licitud / Solicitud | | | | | | | | | | | | | | |
| SOL·LICITE:participar en el concurs convocat per la Universitat Jaume I per a proveir la plaça indicada i DECLARE que són certes les dades que hi consten i que reunisc les condicions exigides en la convocatòria. | | | | | SOLICITO: participar en el concurso convocado por la Universitat Jaume I para proveer la plaza indicada y DECLARO que son ciertos los datos que constan y que reúno las condiciones exigidas en la convocatoria. | | | | | | | | | |

  

(Signatura / Firma)

(Data / Fecha)

|  |  |
| --- | --- |
| M’han informat que el Servei de Recursos Humans de l’UJI durà a terme el tractament de les meues dades personals d’acord amb el Reglament general de protecció de dades (UE) 2016/679. | He sido informado de que el Servicio de Recursos Humanos de la UJI llevará a cabo el tratamiento de mis datos personales de acuerdo con el Reglamento general de protección de datos (UE) 2016/679. |
| Informació bàsica sobre protecció de dades | Información básica sobre protección de datos |
| Responsable del tractament: Universitat Jaume I.  Finalitat: gestió de les persones participants en procediments de provisió de llocs de treball i mobilitat de la Universitat Jaume I.  Legitimació: Reial decret legislatiu 5/2015, de 30 d’octubre, pel qual s’aprova el text refós de la Llei de l’Estatut bàsic de l’empleat públic.  Persones destinatàries: les dades poden ser comunicades a terceres parts per a finalitats vinculades al tractament.  Drets: podeu exercir els vostres drets d’accés, rectificació, supressió i portabilitat, i a la limitació o l’oposició al tractament davant la Secretaria General de la Universitat Jaume I mitjançant el Registre electrònic (<https://ujiapps.uji.es/reg/rest/publicacion/solicitud_generica>) o, presencialment, a l’Oficina d’Informació i Registre (InfoCampus), situada a l’Àgora Universitària, locals 14-15.  Informació addicional: podeu consultar la informació addicional i detallada sobre aquest tractament de dades en <https://www.uji.es/protecciodades/clausules/?t=U067>. | Responsable del tratamiento: Universitat Jaume I.  Finalidad: gestión de las personas participantes en procedimientos de provisión de puestos de trabajo y movilidad de la Universitat Jaume I.  Legitimación: Real decreto legislativo 5/2015, de 30 de octubre, por el que se aprueba el texto refundido de la Ley del Estatuto básico del empleado público.  Personas destinatarias: los datos podrán ser comunicados a terceras partes para finalidades vinculadas a su tratamiento.  Derechos: puede ejercer sus derechos de acceso, rectificación, supresión y portabilidad, y a la limitación u oposición al tratamiento ante la Secretaría General de la Universitat Jaume I a través del Registro electrónico (<https://ujiapps.uji.es/reg/rest/publicacion/solicitud_generica>) o, presencialmente, en la Oficina de Información y Registro (InfoCampus), situada en el Ágora Universitaria, locales 14-15.  Información adicional: puede consultar la información adicional y detallada sobre este tratamiento de datos en <https://www.uji.es/protecciodades/clausules/?t=U067>. |

  

ANNEX IV

*Criteris generals d’avaluació d’aplicació per les comissions que han de resoldre*

*els concursos d’accés a places de funcionariat dels cossos docents universitaris*

Per a la valoració dels candidats i candidates en els concursos d’accés a places de funcionariat docent, les comissions han de fixar uns criteris específics adequats al perfil de les places que en tot cas han de ser conformes amb els criteris generals següents:

Professors i professores titulars d’universitat

|  |  |  |  |
| --- | --- | --- | --- |
| |  |  | | --- | --- | | *Criteris generals d’avaluació* |  | | *Percentatge* |
| Recerca, transferència i intercanvi de coneixement | 40 % |
| Mèrits docents | 40 % |
| Formació acadèmica | 5 % |
| Capacitat de direcció d’equips i projectes de recerca, la direcció de tesis doctorals, gestió universitària, responsabilitats exercides en organitzacions científiques i comitès científics i tècnics i altres activitats de lideratge i participació en la vida universitària | 5 % |
| Coneixement de la llengua pròpia de la Universitat | 5 % |
| Coneixement de llengües estrangeres i altres mèrits | 5 % |

Esta disposició conté annexos. Consulteu-ne la versió en PDF.